open-index/open-wikipedia-markdown huggingface dataset:
Institutt for byforming og planlegging

**Institutt for byforming og planlegging** var et institutt ved Fakultet for arkitektur og billedkunst (AB), Norges teknisk-naturvitenskapelige universitet (NTNU). Fra 1. januar 2017 videreføres virksomheten i Institutt for arkitektur og planlegging under det nyopprettede Fakultet for arkitektur og design. De andre enhetene som inngår i dette instituttet, fra samme dato, er Byggekunst, prosjektering og forvaltning (institutt AB); Byforming og prosjektering (institutt AB); Smart Cities, faggruppe ved Byggekunst, historie og teknologi (institutt AB).

Disse endringene er en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund). 
Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.
__NOTOC__
## Historie
Instituttet ble etablert i 1956 under navnet Institutt for by- og regionplanlegging. By- og regionplanlegging er et tverrfaglig felt som omfatter arealbruk, samfunnsutvikling og byforming.
Arkitekt Sverre Pedersen ble i 1920 beskikket til professor ved Instituttet «Bygningskunst I, boligbygging», ved Arkitektavdelingen. Han var da allerede en erfaren byplanlegger, og fikk stor betydning for utviklingen av byplanfaget i arkitektutdanningen. Byplanlegging var en integrert del av utdanningen frem til 1956, da et eget institutt ble opprettet, og egne planleggingsfag innført. Arkitekt Bjarne Lous Mohr ble den første professor, og i løpet av få år bygde han opp instituttet med flere ansatte og stipendiater. 

Instituttet engasjerte seg tidlig i planleggings-, forsknings- og utredningsoppgaver. Hvert tredje år i perioden 1959–1987 (med ett unntak) arrangerte de «Kursus i by- og regionplanlegging», med deltagere fra inn- og utland. Dette var en viktig arena for kunnskapsformidling innen faget. Instituttet fikk etterhvert en sentral posisjon for utviklingen av planlegging som profesjon i Norge.

I 2003 skiftet instituttet navn til Institutt for byforming og planlegging.

## Referanser

## Litteratur
*Solberg, Helge (red.)(2011) *Arkitektur i hundre : arkitektutdanningen i Trondheim 1910–2010*. Trondheim, Tapir. ISBN 978-82-519-2690-4

## Eksterne lenker
* Institutt for byforming og planlegging
* 2-årig Masterprogram i Fysisk planlegging
* International master's programme in Urban Ecological Planning
Kreis Zwickau-Land

**Kreis Zwickau-Land** var en Landkreis som eksisterte i Bezirk Karl-Marx-Stadt i Den tyske demokratiske republikk. Fra 1990 til 1994 fortsatte den å eksistere som **Landkreis Zwickau-Land** innenfor Fristaten Sachsen. Den 1. august 1994 ble den slått sammen med Landkreis Werdau til den nye Landkreis Zwickauer Land.

Kretsens hovedsete var Zwickau.
Anne Frank-huset

**Anne Frank-huset**, **Prinsengracht 263**, er stedet i Amsterdam der jødiske Anne Frank sammen med sin familie, en vennefamilie og en eldre mann gjemte seg for jødeforfølgerne under den andre verdenskrig da Tyskland okkuperte Nederland. Huset er et museum i dag.

## Bakgrunnshistorie

Prinsengracht 263 var opprinnelig der firmaet til Anne Franks far, Otto Frank, holdt til. Da Frank-familien og Van Pels-familien gikk i skjul, ble det satt ei bokhylle foran inngangen til bakdelen av huset for å skjule den. Dermed kunne de to familiene oppholde seg der i hemmelighet.

De som gjemte seg i Anne Frank-huset:
* Anne Frank-familien:
** Anne Frank
** Margot Frank (Annes søster)
** Edith Frank-Holländer (Annes mor)
** Otto Frank (Annes far)
* Van Pels-familien:
** Peter van Pels
** Auguste van Pels-Röttgen
** Hermann van Pels

Etterhvert kom også den eldre tannlegen Fritz Pfeffer for å gjemme seg med dem.

## Etterkrigstiden
Etter krigens slutt, sto huset tomt, og risikerte å bli revet. Den publiserte boka Anne Franks dagbok rettet imidlertid mye oppmerksomhet mot stedet, noe som førte til at det ble reddet og pusset opp igjen. Museet åpnet for publikum i 1960.

## Referanser


## Litteratur
* 

## Eksterne lenker
*
Skårøya

**Skårøya** er en øy i skjærgården utenfor Kvenvær på Hitra i Trøndelag. Øya har vært et fiskerbondesamfunn, men har ikke lenger fast bosetting.

Arkeologiske utgravninger har vist at Ytre Kvenværet har vært bosatt i minst 7&nbsp;000 år. Den tidligste skriftlige dokumentasjonen på bosettingen i Skåren er skattemanntallet fra 1520, mens Brattvikan nevnes først i folketellingen i 1701.

I 1953 ble det bygget bro mellom Skårøya og Gjøssøya, der det var rutebåtanløp, og en 2,5&nbsp;km lang fylkesvei, som aldri har hatt biltrafikk.

Øyene i Ytre Kvenværet ble avfolket fra og med 1960-årene. Den nedlagte skolen og forsamlingshuset på Skårøya ble tatt i bruk som leirskole i 1978.

Navnene Skåren og Skårøya har trolig sammenheng med skårunger.

## Referanser
Fastpriskontrakt

**Fastpriskontrakt** innebærer at arbeidet skal leveres for en fast pris, og betalingsbeløpet avhenger med andre ord ikke av ressurser eller tid brukt. Entreprenøren tar risikoen for økning i byggevarepriser og lønninger, men ikke for forandringer i omfanget av arbeidet. Er for eksempel grunnforholdene dårligere enn antatt, skal han ha kompensasjon for det.

## Se også
* Tid og materialer, alternativ type kontrakt
Åke Lassas

**Åke Lassas** (født 21. august 1924, død 16. april 2009) var en svensk ishockeyspiller som deltok i de olympiske vinterleker  1952 i Oslo og 1956 i Cortina d'Ampezzo.

Lassas vant en olympisk bronsemedalje i ishockey under vinter-OL 1952 i Oslo. Han spilte på det svenske ishockeylaget som kom på tredjeplass i turneringen bak Canada og USA.

Ishockeyturneringen ble avviklet som en enkeltserie med ni lag, der alle lagene møttes en gang. Canada vant serien med femten poeng foran USA som fikk tretten poeng, Sverige  og Tsjekkoslovakia fikk begge tolv poeng og samme målforskjell +29. De møttes i en kamp om bronsemedaljene 25. februar, Sverige vant kampen med 5-3.

Lassas spilte 94 landskamper for Sveriges herrelandslag i ishockey og i 1956 ble han som første spiller tildelt Guldpucken.

## OL-medaljer
* 1952  Oslo -  Bronse i ishockey  Sverige

## VM-medaljer
* 1951  Paris -  Sølv i ishockey 
* 1954  Stockholm -  Bronse i ishockey 

## Referanser


## Eksterne lenker
*
Stare Miasto

**Stare Miasto** betyr «Gamlebyen» på polsk, og kan vise til:

* Gamlebyen i Kraków (*Stare Miasto w Krakowie*)
* Gamlebyen i Police (*Stare Miasto w Policach*)
* Gamlebyen i Poznań (*Stare Miasto w Poznaniu*)
* Gamlebyen i Szczecin (*Stare Miasto w Szczecinie*)
* Gamlebyen i Warszawa (*Stare Miasto w Warszawie*)
* Gamlebyen i Wrocław (*Stare Miasto we Wrocławiu*)
 
## Se også
* Gamlebyen
* Nowe Miasto
* Stare Mesto
Liste over ordførere i Kristiansand

*Mathias Bernander, H, 2023-
*Jan Oddvar Skisland, A, 2019–2023
*Harald Furre, H, 2015-2019
*Arvid Grundekjøn, H, 2011-2015
*Per Sigurd Sørensen, H, 2007-2011
*Jan Oddvar Skisland, KrF, 2003-2007
*Bjørg Wallevik, H, 1991-2003
*Paul Otto Johnsen, H, 1978-1991
*Harald Synnes, KrF, 1976-1977
*Einar Hansen, V, 1972-1975
*Leo Tallaksen, V, 1966-1971
*Alfred Netland, V, 1964-1965
*Leo Tallaksen, V, 1956-1963 
*Johannes Seland, V, 1953-1955
*Aage Grønningsæter, V, 1948-1952
*Karl Rosenløv, A, 1946-1947
*Rudolf Peersen, V, 1945
*O.A. Fosby, NS, 1941-1945 
*Anders Kjær, 1941
*Rudolf Peersen, V, 1938-1940 
*Einar Jørgensen, V, 1932-1937
*Johan Øydegard, A, 1929-1931
*Wm. Dahl-Hansen, H, 1927-1928
*Nicolay Eckhoff, H, 1926
*Bernt Reinhardt, H, 1925
*Carl Christiansen, H, 1923-1924
*Nicolay Eckhoff, H, 1920-1922 
*Einar Jørgensen, V, 1914-1919 
*Henrik J. Tellefsen, Avh.p.&nbsp;1913
*Christian Reinhardt Bergsland, H, 1912
*Bernt Reinhardt, H, 1911 og 1925
*Mathias Hansen, H, 1908-1910
*E.A. Gundersen, V, 1905-1907
*Carl Arnesen, V, 1895-1904
*Arne Vogt, 1892-1894
*Peter Lorentz Stabel, 1880-1892
*Peder Ferdinand Reinhardt, partiløs, 1874
*Einar Tamberskjælver Rosenqvist, 1867-1868
*Claus Christian Olroy, 1861-1862 og 1864
*Hans Maartmann Fleischer, 1859-60, 1863, 1865, 1869-73, 1875 og 1877-79
*Michael Rolfsen, 1854, 1857 og 1866
*Jens Nicolai Heyerdahl, 1851
*Oluf Stéen Julius Berner, 1851-1853
*Anthon Wilhelm Manthey, 1849
*Niels Wisløff Rogstad, 1847, 1855 og 1858
*Anton Carl Hartmann, 1846, 1848 og 1856
*Paul Brodahl Lassen, 1845
*Jacob Andreas Falch, 1844
*Isaach Willoch, 1841-1843
*Mathias Andreas Boye, 1838-1839
*Jacob von der Lippe, 1837, 1838 og 1840

## Referanser


## Eksterne lenker
* Oversikt på kommunens nettsted , besøkt 20. januar 2010
Illis quorum

**Illis quorum meruere labores**, ofte bare forkortet **Illis quorum**, er en svensk sivil fortjenstmedalje innstiftet av kong Gustav III av Sverige i 1785 til belønning av statsborgerlige fortjenester. Fra 1974 tildeles medaljen av Sveriges regjering. Den gis som belønning for kulturelt eller kunstnerisk virke eller for samfunnsinnsats. Belønningsmedaljen fikk økt betydning etter at svenske ordener fra 1975 ikke lenger ble tildelt svenske borgere.

## Utforming
Medaljen utdeles nå bare i gull, men i fire ulike størrelser (klasser). Adversen bærer portrett av regjerende monark omgitt av dennes navn og tittel på latin. Baksiden bærer innskriften «ILLIS • QUORUM • MERUERE • LABORES», opprinnelig innen en laurbærkrans. Devisen betyr «til dem hvis strev har fortjent det» (svensk: «åt dem vars gärningar gör dem förtjänta av det»). Dette er et sitat fra den romerske dikteren Properts' elegier. Devisen har gitt medaljen navn. Senere har reversen endret komposisjon flere ganger, men alltid slik at devisen er med. Devisen for medaljene som utdeles i våre dager er gjort til en omskrift ved kanten og har fått en eikekrans i medaljens nedre del. 

Medaljen ble opprinnelig båret i kjede om halsen, men den ble senere opphengt i bånd av varierende farge, både grønt og svart, hvitt, samt også Sverdordenens blå og gule bånd og Vasaordenens grønne bånd er kjent.  Siden 1842 er medaljen opphengt i blått bånd med gule kanter, enten på brystet eller om halsen avhengig av tildelingsstørrelse, eller i gullkjede om halsen for største tildelingsstørrelse. 

## Tildeling
I Gustav IIIs tid ble medaljen i hovedsak tildelt utlendinger, på 1800-tallet også til flere nordmenn. Senere ble den også gitt til svensker. Etter en periode der bare svensker ble tildelt medaljen, kan medaljen også tildeles utlendinger som har gjort en personlig innsats for Sverige eller forbindelsen med andre land.

Illis quorum tildeles for kulturelt, vitenskapelig og allmennyttig innsats på nasjonalt nivå. Offentlig ansattes innsats belønnes ikke med medaljen, heller ikke innsats i offentlig oppdrag. 
Siden 1975 tildeles det gjennomsnittlige sju medaljer per år.

## Referanser
Rhys Ifans

**Rhys Ifans** (født **Rhys Evans** den 22. juli 1967 i Pembrokeshire, Wales) er en walisisk skuespiller. Ifans spilte i mange walisiske fjernsynsprogrammer før han startet en filmkarriere i London. Han opptrådte på Royal National Theatre i London og på Royal Exchange Theatre i Manchester. En kort tid var han vokalist i rockebandet Super Furry Animals før de fikk sin nasjonale suksess i Storbritannia. 

Han fikk internasjonal eksponering som filmskuespiller i rollen som karakteren Spike i den britiske filmen *[[Notting Hill (film)|Notting Hill]]* fra 1999. Ifølge DVD-kommentarene for denne rollen kunne Ifans verken vaske seg eller børste tennene som forberedelse til denne rollen. Han ble også kjent for i sin rolle i filmen *Little Nicky* som hadde premiere i 2000. 

Hans filmroller inkluderer: Eyeball Paul i filmen *Kevin and Perry Go Large* (2000), som Nigel i *The Replacements* (2000), William Blakken i *Vanity Fair* (2004) og Vladis Grutas i *Hannibal Rising* fra 2007. Han spilte også rollen som Jed Parry i filmversjonen av Ian McEwan sin film *Enduring Love* og han hadde hovedrollen som Danny Morgan i filmen *Danny Deckchair* (2003). 

I 2005 ble Ifans tildelt en BAFTA-pris for sin kritikerroste skildring av komikeren Peter Cook i TV-filmen *Not Only, but forever*. Senere dette året hadde han en gjesteopptreden for rockebandet Oasis i videoen til singelen *The Importance of Being Idle* samt at han mottok en pris for Video of the Year i 2005/2006 i NME Awards. Dette var ikke Ifans eneste rolle i musikkvideoer. Han har også vært med i mange musikkvideoer for flere forskjellige vokalister og band.

Den 16. juli 2007 mottok han en Fellowship fra Bangor University i North Wales for sine arbeider for filmindustrien. I 2002 skapte han en kontrovers i britiske medier for sin påståtte støtte til den walisiske nasjonalistisk gruppen Meibion Glyndŵr som er en militant gruppe som støtter vold mot engelske huseiere i de walisiske kjerneområdene. Denne kontroversen skyldtes hovedsakelig noen kommentarer han ytret i et intervju Mariella Frøstrup skrev for avisen The Observer.

Ifans fikk ytterligere kontrovers i avisene i mars 2007 da han kom med en vits på en anti-slaveri-veldedighetskonsert som mange publikummere fant usmakelig. Striden kom da Ifans fortalte publikum: Hvorfor er seksuelle overgrep mot barn så populært? Fordi barna er så jævlig sexy. 

Siden 2007 har Ifans sunget med det walisiske psykedeliske rockebandet *The Peth* som spilte på en rekke konserter i Sør-Wales og i London høsten 2008. Rhys var kjæreste med den britiske skuespilleren Sienna Miller fra august 2007 og har en tatovering på hans høyre håndledd som matcher hennes tatovering. I juni 2008 ble det rapportert at Sienna Miller hadde avsluttet forholdet med Ifans. 

For tiden (2015) er Ifans i et forhold med skuespilleren Anna Friel.

## Referanser


## Eksterne lenker
*
Skanksters

**Skanksters** er et norsk skaband som ble startet i 1991. I 1995 ga bandet ut en EP med tittelen *Skanksters*. Bandet er inspirert av britiske skaband fra slutten av 70-tallet, som Madness, The Specials og Selecter. I tillegg var de inspirert av pønk og blue-eyed soul som Dexy's Midnight Runners. 

Fra samme periode de senere årene har interessen for 60-talls Jamaica ska og rocksteady samt reggae vist tydeligere i bandets lydbilde. Etter noen 7 tommere på vinyl og nye EP-er kom et helt album i januar 2000. Bandet hadde da i nesten ti år vært et fast innslag i det stavangerske musikkmiljøet, særlig rundt klubben Checkpoint Charlie. Etter noen stille år ga bandet i august 2004 ut en ny EP. Skanksters har også deltatt på flere samleplater. I januar 2010 deltok bandet i Melodi Grand Prix med låten «Life is here today», som gikk videre til Sistesjansen. Der tapte de duellen mot Bjørn Johan Muri.

## Medlemmer
* Karen Haugsgjerd Reme-Stiegel – saksofon
* Frode Gundersen – trommeslager
* Ingvar Mjelde Olsen – bassist
* Hans Morten Eckhoff – trombone
* Knut Fjellvang – tangenter
* Gunnar Dybvig – gitarist
* Tom Brekke – vokalist

;Tidligere medlemmer
* Heidi Solheim – trombone 
* Sigurd Holter – bass
* Line Sørås – trompet
* Petter Fadnes – saksofon
* Carl Nilssen Love – trompet
* Matthijs Holter - trommeslager, låtskriver, med-grunnlegger

## Diskografi
* *Skanksters* (EP, 1995)
* *[[Shaven, Not Stirred]]* (1999)
* *This Man* (EP, 2004)

## Eksterne lenker
*
Frank Debenham

**Frank Debenham** (født 26. desember 1883 i Bowral i New South Wales, Australia, død 23. november 1965 i Cambridge) var en australsk geolog og geograf. 

Han ble utdannet ved University of Sydney, der han studerte geologi under Edgeworth David. Han var én av tre geologer som deltok på Terra Nova-ekspedisjonen (1910–1913) under ledelse av Robert F. Scott. Fra januar til mars 1911 utforsket han sammen med Thomas Griffith Taylor, Charles Wright, nordmannen Tryggve Gran, og Edgar Evans de vestlige fjellene i Victoria Land. Han kunne ikke dalta på den skjebnesvangre sydpolferden, da han hadde skadet kneet under fotballsparking på snøen. For sin innsats i Antarktis ble han tildelt den britiske Polarmedaljen.

Under første verdenskrig deltok han i infanteriet. Han tjente i Frankrike og Thessaloniki, og ble alvorlig skadet i 1916. I 1919 ble han tildelt Order of the British Empire.

Han var ubetalt direktør ved Scott Polar Research Institute, som han var med å stifte, fra 1920 til 1946. Fra 1931 var han professor i geografi ved University of Cambridge. Han var visepresident i Royal Geographical Society fra 1951 til 1953 og mottok selskapets Victoria Medal i 1948.

Debenham skrev mange bøker om geografi. Hans memoarer fra Antarktis, *The Quiet Land – The Diaries of Frank Debenham*, ble publisert i 1992.

## Referanser
Hendrik-Ido-Ambacht

**Hendrik-Ido-Ambacht** er en by og kommune i provinsen Zuid-Holland i Nederland, rett nord for Dordrecht. Den ligger på øyen IJsselmonde og grenser til Zwijndrecht, Ridderkerk, og elven Rietbaan/Noord, og er en av drechtbyene.

## Navnet
Byen har navnet sitt fra en lokal herremann som i 1331 var delaktig i å bygge diker på øyen. Tidligere het byen *Hendrik-Ido-Schildmanskinderen-Ambacht en de Oostendam*. I 1855 slo den seg sammen med *Sandelingen-Ambacht* og ble hetende *Hendrik-Ido-Oostendam-Schildmanskinderen-Groot-en-Klein-Sandelingen-Ambacht* for en tid.

## Historie

Området har vært bosatt siden ca. år 1000. Jordbruk og husdyrhold dannet livsgrunnlaget i flere århundrer. Alt land var eid eller under kontroll av adelskapet i Dordrecht. Industriell aktivetet langs elveleiet startet ikke før rundt åttiårskrigen. Også hagebruk og dyrking av lin utviklet seg.

På grunn av den hurtige industrielle veksten i Tyskland og de daglige tidevannene startet to borgere et skipsopphuggeri som etterhvert ble en viktig industri som Hendrik-Ido-Ambacht er kjent verden over for.

Som en følge av industrietableringen i regionen gikk man fra sesongarbeid til fast arbeid med høyere lønninger.

## Dagens situasjon
Bare noen få monumentale bygninger, bl.a. den reformerte 1300-talls kirken, er tilbake fra Hendrik-Ido-Ambachts historiske fortid. I utkanten av byen er det fremdels noen gårdsbruk. Skipsopphuggeriet fra 1800-tallet er fremdeles i drift, men framfor alt er Hendrik-Ido-Ambacht en pendlerkommune. Mange innbyggere jobber i omkringliggende byer, bl.a. Rotterdam og Dordrecht.

Hendrik-Ido-Ambacht er forbundet med Alblasserwaard gjennom en tunnel og en bro. Motorveiene A15 og A16 (Rotterdam-Dordrecht) ligger i nærheten. Det er ikke noen jernbaneforbindelser, men traséen til Betuwelinjen mellom Alblasserdam og Papendrecht går i *Sophientunnelen* under byen.

## Referanser


## Eksterne lenker
*
Guldpucken

**Guldpucken** er en svensk pris som årlig blir delt ut til sesongens fremste ishockeyspiller i eliteserien og landslaget. Prisen blir delt ut av Expressen og Svenska Ishockeyförbundet. Guldpucken ble første gang delt ut i 1956.

Erik Karlsson har fåttt prisen tre ganger.

## Prisvinnerne

*2025 William Nylander, Toronto Maple Leafs
*2024 Gustav Forsling, Florida Panthers
*2023 Erik Karlsson, San Jose Sharks
*2022 Gabriel Landeskog, Colorado Avalanche
*2021 Victor Hedman, Tampa Bay Lightning
*2019 Robin Lehner, New York Islanders
*2018 William Karlsson, Vegas Golden Knights
*2017 Erik Karlsson (Ottawa Senators)
*2016 Erik Karlsson (Ottawa Senators)
*2015 Victor Hedman (Tampa Bay Lightning)
*2014 Joakim Lindström (Skellefteå AIK)
*2013 Jimmie Ericsson (Skellefteå AIK)
*2012 Jakob Silfverberg (Brynäs IF)
* 2011 Viktor Fasth (AIK)
* 2010 Magnus Johansson (Linköpings HC)
* 2009: Jonas Gustavsson, Färjestads BK
* 2008: Stefan Liv, HV 71
* 2007: Per Svartvadet, MODO Hockey
* 2006: Kenny Jönsson, Rögle BK
* 2005: Henrik Lundqvist, Västra Frölunda HC
* 2004: Johan Davidsson, HV 71
* 2003: Niklas Andersson, Västra Frölunda HC
* 2002: Henrik Zetterberg, Timrå IK
* 2001: Mikael Renberg, Luleå HF
* 2000: Mikael Johansson, Djurgårdens IF
* 1999: Daniel Sedin & Henrik Sedin, MoDo Hockey
* 1998: Ulf Dahlén, HV 71
* 1997: Jörgen Jönsson, Färjestads BK
* 1996: Jonas Bergqvist, Leksands IF
* 1995: Tomas Jonsson, Leksands IF
* 1994: Peter Forsberg, MoDo Hockey
* 1993: Peter Forsberg, MoDo Hockey
* 1992: Tommy Sjödin, Brynäs IF
* 1991: Thomas Rundqvist, Färjestads BK
* 1990: Rolf Ridderwall, Djurgårdens IF
* 1989: Kent Nilsson, Djurgårdens IF
* 1988: Bo Berglund, AIK Ishockey
* 1987: Håkan Södergren, Djurgårdens IF
* 1986: Tommy Samuelsson, Färjestads BK
* 1985: Anders Eldebrink, Södertälje SK
* 1984: Per-Erik Eklund, AIK Ishockey
* 1983: Håkan Loob, Färjestads BK
* 1982: Patrik Sundström, IF Björklöven
* 1981: Peter Lindmark, Timrå IK
* 1980: Mats Näslund, Brynäs IF
* 1979: Anders Kallur, Djurgårdens IF
* 1978: Rolf Edberg, AIK Ishockey
* 1977: Kent-Erik Andersson, Färjestads BK
* 1976: Mats Waltin, Södertälje SK
* 1975: Stig Östling, Brynäs IF
* 1974: Christer Abrahamsson, Leksands IF
* 1973: Tommy Abrahamsson, Leksands IF
* 1972: William Löfqvist, Brynäs IF
* 1971: Håkan Wikberg, Brynäs IF
* 1970: Leif Holmqvist, AIK Ishockey
* 1969: Lars-Erik Sjöberg, Leksands IF
* 1968: Leif Holmqvist, AIK Ishockey
* 1967: Bert-Ola Nordlander, AIK Ishockey
* 1966: Nils Nilsson, Leksands IF
* 1965: Gert Blomé, Västra Frölunda HC
* 1964: Nils Johansson, Afredshems IK
* 1963: Ulf Sterner, Västra Frölunda HC
* 1962: Anders Andersson, Skellefteå AIK
* 1961: Anders Andersson, Skellefteå AIK
* 1960: Ronald Pettersson, Södertälje SK
* 1959: Roland Stoltz, Djurgårdens IF
* 1958: Hans Svedberg, Skellefteå AIK
* 1957: Hans Öberg, Gävle Godtemplares IK
* 1956: Åke Lassas, Leksands IF

## Referanser
Sachsens landdag

**Sachsens landdag** (tysk: *Der Sächsische Landtag*), også omtalt som **parlamentet i Sachsen** eller **det saksiske parlament**, er parlamentet i den tyske delstaten Sachsen. Dagens parlament arbeider etter en konstitusjon for Fristaten Sachsen som ble vedtatt i 1992.

## Valget til landdagen i 2009
Ved valget til landdagen i 2009 kom seks partier over sperregrensen på 5 %. Valget ga følgende resultat:

I henhold til Sachsens delstatsforfatning skal landdagen ha 120 medlemmer. Gjennom overskuddsmandater og utjevningsmandater er landdagen utvidet til 132 medlemmer i valgperioden 2009 til 2014.

## Se også
* Delstatsparlament
* Landdag
* Liste over presidentene for Sachsens landdag

## Eksterne lenker
*
Hanne Haugsand

**Hanne Kristine Haugsand** (født 14. oktober 1975 i Asker, vokst opp i Oslo) er en norsk musiker, artist og designer.

Hun er mest kjent for sin deltagelse i Eurovision Song Contest 2000 som medlem av trioen Charmed sammen med Lise Monica Nygård og Oddrun Valestrand. I finalen i Stockholm fremførte de bidraget «My Heart Goes Boom», skrevet av Tore Madsen og Morten Henriksen. De kom på 11.-plass.

Senere deltok Haugsand som soloartist i Melodi Grand Prix 2006 med bidraget «Heaven's In Your Eyes», skrevet av Kristian Hermansen, og i Melodi Grand Prix 2010 med bidraget «Don't Stop», skrevet av Mariann Thomassen og Lars-Erik Westby. Ingen av bidragene gikk videre fra delfinalene.

Musikalsk har hun beveget seg nærmere den elektroniske sjangeren, gjennom soloprosjektet Psykoschwester og duoen Tundra Mode (med Oddrun Valestrand).

I 2010 ble hun co-grunnlegger av samvirkeforetaket Eco Creatives SA (under stiftelse), som skal hjelpe kreative enkeltpersonforetak til å bli mer inspirerte, produktive og lønnsomme i sine prosjekter.

## Referanser


## Eksterne lenker
*
Gerd Grønvold Saue

**Gerd Elfrida Grønvold Saue** (1930–2022) var en norsk journalist og forfatter, særlig kjent som salmedikter.

## Liv og virke
Gerd Grønvold Saue vokste opp i Lillestrøm. Hun var journalist i *[[Familien (ukeblad)|Familien]]* i tolv år, fra 1954 til 1966. Hun arbeidet freelance for NRK og *[[Arbeiderbladet]]*. Hun var også litteraturkritiker for *Arbeiderbladet*, *[[Vårt Land]]* og *[[Stavanger Aftenblad]]*. 

Hun er også kjent for sitt engasjement i fredsarbeid og var leder for Norges Fredsråd og styremedlem i Det internasjonale fredsbyrå. Fra 1985 til 1989 var hun leder for Kristne Arbeidere, en organisasjon hun ble medlem av i 1949. Hun var redaktør for deres blad *[[Brorskap]]* i flere omganger.

Som salmedikter er hun mest kjent for sine dåpssalmer, «Det skjer et under i verden» er mye brukt i Den norske kirke. Hun vant Den norske kirkes konkurranse om å skrive en millenniumsalme i 1999. Hennes tekster står i salmebøkene til flere kirkesamfunn.

Hun var styremedlem i Forfatterforeningen og Norsk kritikerlag.

## Bibliografi
* *Den fjerde vismann* (2003)  
* *[[Jane Addams]] – elsket og foraktet* (2001)  
* *Toner fra Olavskirken* (2000)
* *Kan vi tro på lyset? Salmer ved nytt årtusen* (2000)  
* *Som din dag - Glemte sanger av [[Lina Sandell]]* (1997)
* *Mine tider i din hånd* (1996)  
* *Bønn*, ny utvidet utgave (1995)  
* *«Fredsfurien» (om [[Bertha von Suttner]]* (1991)  
* *Ugla som ville vise seg* (1985)  
* *Et rop om fred* (1985)
* *Forsoning og fred* (1985)
* *Hemmeligheten* (1983)
* *Den fortapte sønnen* (1981)
* *Else Lisbeth* (1980)  
* *Blott en dag: [[Lina Sandell]]s liv og sanger* (1980)  
* *Et lys skal skinne på din vei* (1979)  
* *Når klokkene ringer* (1979)
* *Den barmhjertige mannen fra Samaria* (1979)
* *I din nærhet* (1978)
* *Eksodus* (1977)
* *Betlehemsbarnet* (1974)
* *Bønn* (1973)
* *Med varsame hender* (1972)
* *Algirsk vår* (1965)
* *Mennesker underveis* (1964)

## Referanser
Varanfamilien

* varaner
* øreløs varan

**Varanfamilien** er en gruppe skjellkrypdyr, som omfatter varaner, øreløs varan og noen utdødde arter. Levevis og kroppsbygning er beskrevet i artiklene om delgruppene.

Følgende kladogram bygger på en morfologisk studie av nålevende og utdødde arter publisert av Jack L. Conrad i 2008. Utdødde taxa er merket med et kors (†). Den øreløse varanen (*Lanthanotus*) har hatt en usikker posisjon, og regnes ofte til en egen familie, Lanthanotidae. 

 Varaniformes  
  ├─*«Saniwa» feistii* †
  ├─*Necrosaurus cayluxi* †
  ├─*Proplatynotia* †
  ├─*Saniwides* †
  └─┐
    ├─*Telmasaurus grangeri* †
    └─**varanfamilien** (Varanidae)
       ├─Lanthanotinae
       │  ├─øreløs varan
       │  └─┐                 
       │    ├─*Cherminotus* †
       │    └─*Aiolosaurus* †
       └─Varaninae
          ├─*Saniwa ensidens* †             
          └─varaner (*Varanus*)

De eldste fossile medlemmene av Varaniformes er funnet i lag fra kritt i Mongolia. Funnene omfatter *Proplatynotia*, *Saniwides*, *Telmasaurus grangeri*, *Cherminotus* og *Aiolosaurus*. I paleocen  og eocen hadde slekten *Saniwa* flere arter, og var utbredt både i Europa og Nord-Amerika. Det ser ut til at denne slekten overlevde til oligocen i Nord-Amerika.

*«Saniwa» feistii* fra Messelgruven (Tyskland, eocen) hører antakelig ikke til varanfamilien, men er en nær slektning. *Necrosaurus cayluxi* fra eocen i Europa regnes ofte til en egen familie Necrosauridae. Ifølge Conrad hører denne arten til Varaniformes, mens *«Necrosaurus» eucarinatus* er nærmere i slekt med giftøglene. 

*Iberovaranus catalaunicus* levde i Spania, Portugal og Tyskland i miocen. I samme epoke opptrer slekten *[[Varanus]]* for første gang, og det er gjort funn i Øst-Afrika, Sentral-Asia og Europa. Den siste europeiske varanen var *[[Varanus marathonensis]]* som dødde ut da klimaet ble kaldere i pliocen. Noen utdødde arter ble svært store, som *Varanus sivalensis* (India, pliocen), og *[[Varanus priscus]]* (Australia, pleistocen).
     
## Litteratur

* 
* 

## Eksterne lenker
* 

* Daniel Bennet: The History of Monitor Lizards
* The Paleobiology Database: family Varanidae
Ragnvald Moe

**Ragnvald Moe** (født 1873 i Bergen, død 1965) var en norsk historiker.

Han ble cand.philol. i 1900 og var amanuensis ved Universitetsbiblioteket 1904–1909. Han var sekretær for Den norske Nobelkomite og direktør Nobelinstituttet fra 1910 til 1946.

## Referanser
Levende (så lenge det varer)...

***Levende (så lenge det varer)...*** er et konsertalbum av rockebandet Jokke & Valentinerne som ble innspilt 23. desember 1996 på Sentrum Scene i Oslo. Albumet ble utgitt på Sonet i 2009.

Albumet er sannsynligvis det eneste liveopptaket av Jokke & Valentinerne som er spilt inn på 24 spor. Opptaket er fra en av bandets mange «avskjedskonserter», og det kom som en overraskelse både på fansen og resten av bandet at det var gjort liveopptak denne lille julaften i 1996.

Albumet viser en glad og fornøyd Jokke. Når en av mange halvlitere som blir kastet opp på scenen treffer ham, så spør han med humor i stemmen: «Var det et kjærtegn eller?».

## Sporliste
# «Lydsjekk» – 1:10
# «Et hundeliv» (Joachim Nielsen) – 4:09
# «Publikum» – 0:54
# «Action» (Joachim Nielsen) – 4:20
# «Nederlag» (Joachim Nielsen) – 3:05
# «Hr. Smith» (Joachim Nielsen) – 4:05
# «Sitter på en bombe» (Joachim Nielsen) – 2:35
# «Midt i en drøm» (Joachim Nielsen) – 5:04
# «Tida er inne» (Joachim Nielsen) – 2:34
# «Oldiser» (Joachim Nielsen) – 3:35
# «Alt kan repareres» (Joachim Nielsen/May Irene Aasen/Håkon Torgersen) – 4:12
# «Hvis jeg var deg» (Joachim Nielsen) – 2:58
# «Gjeld» (Joachim Nielsen/May Irene Aasen/Håkon Torgersen) – 3:49
# «Feig» (Joachim Nielsen) – 3:56
# «Her kommer vinteren» (Joachim Nielsen) – 2:59
# «Publikum» – 0:37
# «Sola skinner» (Joachim Nielsen) – 4:00
# «Suksess» (Joachim Nielsen) – 3:49
# «To fulle menn» (Joachim Nielsen) – 3:38
# «Gnål fra publikum» – 5:18
# «Gutta» (Joachim Nielsen) – 4:19

## Medvirkende
### Jokke & Valentinerne
* Joachim Nielsen – Vokal, gitar, låtskriver
* Petter Pogo – Bass, gitar, kor
* May-Irene Aasen – Slagverk, kor, låtskriver
* Håkon Torgersen – Bass og kor på *Et hundeliv*, *Sola skinner*, *Suksess* og *To fulle menn*, låtskriver
### Øvrige medvirkende
* Ingar Helgesen - tekniker, produsent 
* Arild Aardalen - tekniker 
* Morten Augustinius - tekniker 
* Kristoffer Sannes Medhus - tekniker
* Henrik Lønne - tekniker 
* Søren Jessen - lydtekniker 
* Haavard Hansteen - penger
* Christopher Nielsen - cover og tegneserie

## Eksterne lenker
* Levende (så lenge det varer)...
Åke Andersson (ishockeyspiller)

**Åke Andersson** (født 8. juni 1918, død 11. mai 1982) var en svensk ishockeyspiller som deltok i de olympiske vinterleker 1952 i Oslo.

Andersson vant en olympisk bronsemedalje i ishockey under vinter-OL 1952 i Oslo. Han var med på det svenske ishockeylaget som kom på tredjeplass i turneringen bak Canada og USA.

Ishockeyturneringen ble avviklet som en enkeltserie med ni lag, der alle lagene møttes en gang. Canada vant serien med femten poeng foran USA som fikk tretten poeng, Sverige  og Tsjekkoslovakia fikk begge tolv poeng og samme målforskjell +29. De møttes i en kamp om bronsemedaljene 25. februar, Sverige vant kampen med 5-3. 
 
Andersson ble verdensmester i ishockey to ganger, 1953 og 1957. Han spilte 134 landskamper for Sveriges herrelandslag i ishockey i perioden 1937 til 1954. Han ble svensk mester i ishockey seks ganger med Hammarby IF. Andersson spilte også tre landskamper i bandy og fotball i Allsvenskan.

## OL-medaljer
* 1952  Oslo -  Bronse i ishockey  Sverige

## VM-medaljer
* 1953  Zürich/Basel -  **Gull** i ishockey 
* 1947  Praha -  Sølv i ishockey 
* 1951  Paris -  Sølv i ishockey 
* 1954  Stockholm -  Bronse i ishockey 

## Referanser


## Eksterne lenker
*
PSP Go

**PSP Go** er en versjon av den håndholdte spillkonsollen PlayStation Portable produsert av Sony. Konsollen ble sluppet 1. oktober 2009 i Europa og Nord-Amerika, og 1. november 2009 i Japan. Konsollens er ikke ment å erstatte PSP 3000, som Sony vil fortsette å produsere, selge og støtte. I motsetning til tidligere PSP-modeller, har ikke PSP Go en UMD-leser, men har i stedet et 16GB flashminne for å lagre spill, videoer og annen multimedia.

## Eksterne lenker
* 
* Offisielt PlayStation-nettsted: PSP
Isokylätunnelen

**Isokylätunnelen** (lokalt: Isokylän tunneli) er en motorveitunnel på Riksvei 1 (Finland) og E18 (Finland). Den ligger i Salo. Tunnelens lengde er ca. 435 meter.
Kreis Glauchau

**Kreis Glauchau** var en krets som eksisterte i Bezirk Karl-Marx-Stadt i Den tyske demokratiske republikk (DDR) med hovedsete i Glauchau. Etter at landene ble oppløst i DDR i 1952, ble Kreis Hohenstein-Ernstthal og Kreis Zwickau-Land dannet ut av det tidligere distriktet Amtshauptmannschaft Glachau, mens de resterende delene av distriktet fortsatte under navnet Kreis Glauchau.

Fra 1990 frem til 1994 fortsatte kretsen å eksistere innenfor Fristaten Sachsen som **Landkreis Glauchau**. Den 1. august 1994 ble den sammen med Landkreis Kreis Hohenstein-Ernstthal og Landkreis Chemnitz slått sammen til Landkreis Chemnitzer Land.

Kretsens hovedsete var Glauchau.
Vararepresentant

**Vararepresentant** (ofte i kortform: **vara**) er en person som erstatter et fast medlem av en forsamling eller styre dersom et fast medlem har fravær. En *personlig vararepresentant* møter bare for et bestemt medlem.

Vararepresentantene velges normalt gjennom det samme valg som de faste medlemmene.

## Stortinget

Til stortingsvalg er det den som følger etter den sist innvalgte på partilisten som møter som vararepresentant dersom en av representantene har fravær. Innvalgte stortingsrepresentanter som er statsråd i regjeringen blir erstattet av en fast møtende vararepresentant.

Vararepresentanter til Stortinget ble på 1800-tallet kalt suppleanter.

## Se også
*Vararepresentant (Stortinget)
## Referanser
Arnold Oss

**Arnold Carl Oss** (født 18. april 1928 i Minneapolis i Minnesota) var en amerikansk ishockeyspiller som deltok i de olympiske vinterleker 1952 i Oslo.

Oss vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.

Ishockeyturneringen ble avviklet som en enkeltserie med ni lag, der alle lagene møttes en gang. USA vant seks kamper, spilte uavgjort 3-3 mot Canada og tapte en  kamp, 2-4 til Sverige. Canada vant serien med femten poeng foran USA som fikk tretten poeng.

## OL-medaljer
* 1952  Oslo -  Sølv i ishockey  USA

## Referanser


## Eksterne lenker
*
Skræmmer’n

***Skræmmer'n***, også kjent som ***Bygdeskremmeren*** og ***Helgrim Berg***, er en figur av komikeren Trond Kirkvaag, og blant hans mest kjente og populære figurer.  *Skræmmer'n* kom for første gang på TV i programmet *[[Trotto Libre]]*, som ble sendt på NRK1 høsten 1996 og 1998, og senere i Trond Kirkvaags eget talkshow, *[[Showtalk]]*, i 2000 og 2002. *Skræmmer'n* dukket i disse programmene opp i korte sketsjer.

Kjennemerket til *Skræmmer'n* var at han likte å skremme folk og han førte en protokoll over dem han hadde skremt. Derav hadde *Skræmmer'n* også  uttrykket «*Vart du skræmt, no?*», som ble en kjent kommentar i Norge etter dette.

## Referanser
Spesialisthelsetjenesten

**Spesialisthelsetjenesten** i Norge er den delen av Norges helsevesen som har ansvar for somatiske og psykiatriske sykehus, andre institusjoner samt ambulansetjenesten. 

Spesialisthelsetjenesten er delt inn i fire regioner. De fire regionale helseforetakene har ansvaret for å sikre befolkningen i regionen tilgang til nødvendige spesialisthelsetjenester. Spesialisthelsetjenesten omfatter somatiske og psykiatriske sykehus, poliklinikker og behandlingssentre, opptrenings- og rehabiliteringsinstitusjoner, institusjoner for tverrfaglig spesialisert behandling for rusmiddelmisbruk, prehospitale tjenester, privatpraktiserende spesialister og laboratorie- og røntgenvirksomhet.
Ansvarsfordelingen mellom spesialisthelsetjenesten og primærhelsetjenesten endrer seg over tid. I 2009 overtok spesialisthelsetjenesten også ansvaret for rusbehandling. 

I Norge er det fire regionale helseforetak som via sine helseforetak yter slike tjenester for hvert sitt geografiske område. Det er i 2009 ca. 160 000 ansatte i spesialisthelsetjenesten.

## Referanser
Stavanger Håndball

**Stavanger Håndball Klubb** (stiftet i 2000) er et norsk håndballag fra Stavanger. Laget spilte sine hjemmekamper i Stavanger Idrettshall.

## Historie
Sammenslåingen av Viking Håndball og Stavanger Idrettsforening ble til i et forsøk på å nå toppen av norsk håndball, og bli værende der. Samarbeidet begynte i ungdomsavdelingen, via junior lag, og opp til senior avdelingene. Klubbene var fremdeles selvstendige hver for seg i yngre avdelinger, men etter sesongen 2008/2009 (som endte i nedrykk), ble det kalt inn til et ekstraordinært årsmøte 14 februar 2009, hvor det ble bestemt at samarbeidet skulle avsluttes da Stavanger Idrettsforening ønsket å trekke seg ut. Laget ble da tatt ut av seriespill og lagt ned. Klubb lisensen som klubben hadde, ble gitt til Viking Håndball Klubb, opprettet Viking Håndball - Elite og startet i 1 divisjon, istedenfor 4 divisjon (Høyste divisjon Viking Håndball hadde A-lag i).

## Kjente personer
*Kjetil Strand
*Kristian Bjørnsen
*Thomas Drange
*Stig Penne
*Espen Christensen
Arne Novang

**Arne Norvald Novang** (født 26. januar 1920 i Fredrikstad, død 14. juli 2010 i Oslo) var en norsk cellist. Han studerte cello og musikkteori med Filharmonisk selskaps orkesters solocellist Karl Andersen og debuterte i 1940. Han ble medlem av Filharmonisk selskaps orkester i 1945 og etterfulgte Karl Andersen som solocellist i 1962. Han fratrådte i Filharmonien ved årsskiftet 1984/1985.

Novang var medstifter av Den norske kammertrio hvor han spilte mer enn 25 år med fiolinisten Aage Wallin og pianisten Johan Øian. Han spilte også i Johnsrud-kvartetten og Den norske strykekvartett.
Som kammermusiker og orkestercellist gjorde han en lang rekke konsertopptredener i inn- og utland. Direksjon studerte han med Herbert Blomstedt som var fast kapellmester for Oslo-Filharmonien 1962 – 1968. Novang virket også i hjembyen Fredrikstad som dirigent blant annet for Fredrikstad Byorkester og Borg Symfoniorkester. Bærum Symfoniorkester ledet han fra 1975 til 1990.  Som dirigent ved NASOLs årlige kurs var han en skattet medarbeider. 

Novang har også spilt inn en rekke plater i egenskap av kammermusiker. Med Ørnulf Gulbransen på fløyte og Oscar Harlem på harpe spilte han inn Gunnar Sønstevolds musikk til filmen *[[De dødes tjern]]*.

## Heder
* Kongens fortjenstmedalje i gull
* Æresmedlem i NASOL

## Referanser


## Kilder
* Aftenposten kultur 20. januar 2010 side 13
Lars-Erik Westby

**Lars-Erik Westby** (født 14. juni 1966 i Oslo) er en norsk musiker, komponist, produsent og artist. Han er best kjent for sine samarbeid med flere norske artister. Han har deltatt på låtene til band som SPHERE og One people. I 2010 deltok han i Melodi Grand Prix med låta «Don't Stop» som ble sunget av Hanne Haugsand. Han skrev låta med Mariann Thomassen.

## Solokarriere
I 2017 utgav Lars-Erik Westby alternativ rock- og indie rock-albumet Epilog med ti sanger. Han ga også ut en EP ved navn Fare, som inkluderte Fare fra Epilog samt to nye sanger og en akustisk versjon av Epilog. Han har også utgitt to singler som heter Evighet og Redd meg.

## Referanser
Tilbake til Howard’s End

***Tilbake til Howard's End*** (originaltittel: *Howards End*) er en britisk romantisk dramafilm fra 1992, basert på E. M. Forsters roman fra 1910 med samme navn, en historie om klasserelasjoner på begynnelsen av 1900-tallet i England. Filmen ble produsert av Merchant Ivory Production. Den var deres tredje film som bygger på en roman av Forster (som etterfulgte *A Room With a View* i 1986 og *Maurice* i 1987). Manuskriptet ble skrevet av Ruth Prawer Jhabvala, og filmen ble regissert av James Ivory og produsert av Ismail Merchant.

## Handling
I Storbritannia i Edvardiansk tid blir Helen Schlegel forlovet med Paul Wilcox, når hun oppholder seg ved hjemstedet til Wilcox-familien: Howards End. Familien er konservative og velstående, ledet av hardhudet forretningsmann Henry. Etter forlovelsen sender Helen et telegram som informerer søsteren Margaret, noe som forårsaker opprør når søstrenes tante Juley ankommer og forårsaker en scene. Flere måneder senere gjenopptar Margaret sitt bekjentskap med Ruth Wilcox. I løpet av de neste månedene blir de to kvinnene veldig gode venner, selv om fru Wilcox' helse avtar. Kort tid før hun dør testamenterer Ruth hele Howards End til Margaret. Dette forårsaker stor forferdelse for resten av Wilcox-familien. 

Familien velger å ødelegge papirene som Ruth skrev under på, og de bestemmer seg for å fullstendig ignorere hennes siste ønsker. Henry Wilcox, enkemannen til Ruth, begynner å utvikle en tiltrekningskraft mot Margaret, og godtar å hjelpe henne med å finne seg et nytt hjem. Til slutt foreslår han ekteskap, og Margaret godtar. Margaret og Henry gifter seg, og paret bruker Howards End som oppbevaring av Margaret og søsknenes eiendeler. Etter flere måneder med bare å høre fra Helen via postkort, blir Margaret bekymret. 

Når tante Juley blir syk, returnerer Helen til England for å besøke henne. Men når hun får beskjed om at hennes tante har blitt frisk, unngår hun å møte Margaret eller noen av hennes familie. I frykt for at Helen er mentalt ustabil, lokker Margaret henne til Howards End for å hente eiendelene sine, bare for å møte opp sammen med Henry og en doktor. Imidlertid forstår hun ved første øyekast at Helen er gravid. Helen insisterer på å returnere til Tyskland for å oppdra babyen på egen hånd, men ber om at hun får overnatte ved "Howards End" før hun reiser sin vei. Men Henry nekter hardnakket, og paret krangler.

## Medvirkende
*Anthony Hopkins
*Vanessa Redgrave
*Helena Bonham Carter
*Emma Thompson

## Referanser


## Eksterne lenker
*
Kasjira kullkraftverk

**Kasjira kullkraftverk** er et gass- og kullkraftverk i Kasjira i Moskva fylke, ved elva Oka i det vestre Russland. Kraftverket har en installert produksjonseffekt på 1&nbsp;910 MW, og produserer årlig om lag 6,5 TWh elektrisk kraft. Kapasiteten for fjernvarme er 464 MWt. 

Kraftverket ble påbegynt i 1965, og er utvidet flere ganger fram til 2008. Operatør av kraftverket er det russiske energiselskapet *OGK-1*.

Anlegget har 7 blokker og turbiner av ulik alder, de ble bygget ut i etapper fra 1967 til 1983. De første seks blokkene er 300-330 MW enheter av typen *LMZ*, mens den siste og nyeste er en 80 MW-enhet av typen *Kaluzsky*. Tilførselen av kull kommer fra Kuznetsk.

## Se også
* Liste over verdens største olje- og gasskraftverk

## Eksterne lenker
* OGK-1 - beskrivelse av kraftverket (kart og data)
* Kashirskaya Gas and Coal Power Station - *Global Energy Observatory*.
Sjatura kraftverk

**Sjatura kraftverk** er et varmekraftverk i byen Sjatura i Moskva fylke i Russland. Det har en installert produksjonseffekt på 1&nbsp;500 MW. Anlegget ble påbegynt i 1925, og ferdigstilt i dagens form i 2010. Brenselskilden er naturgass, torv, kull og tungolje.

## Eksterne lenker
* OGK-4 - kraftverkets hjemmeside.
Verkhnij Tagil kraftverk

**Verkhnij Tagil kraftverk** (russisk: Верхнетагильская ГРЭС, eller *Verkhnetagilskaja GRES*) er et varmekraftverk i byen Verkhnij Tagil i Sverdlovsk oblast, 100 km nordvest for Jekaterinburg i Uralfjellene, Russland. Anlegget har en installert produksjonskapasitet på 1&nbsp;497 MW, hvorav 1.062 MW brukes i produksjonen av elektrisk kraft for Sverdlovsk-regionen. 

Brenselkildene er naturgass, og subsidiært mazut. Tidligere fyring med kull har opphørt. Det leveres også fjernvarme lokalt i Verkhnij Tagil, med en effekt på 480 Gcal/t (ca 90 MW). 

Etter planlegging siden 1950 og byggestart i 1951, stod ferdig med første byggetrinn i 1956, med videre utvidelser i 1959, 1961 og 1964. Fra starten ble anlegget bygget for å støtte Ural Integrerte Elektrokjemiske Fabrikk (Novouralsk). Den høyeste effekten på 1.600 MW ble nådd i 1964.  Total overgang fra kull- til gassfyring skjedde i januar 2016. 

## Se også
* Liste over verdens største olje- og gasskraftverk

## Eksterne lenker
* GRES  - *Inter RAO*,  kraftverkets hjemmeside. Besøkt 2. oktober 2017. (engelsk)
Kemerovo kraftverk

**Kemerovo kraftverk** er et varmekraftverk med en installert produksjonskapasitet på 485 MW, beliggende i byen Kemerovo i det sørlige Sibir, i asiatisk Russland. Brenselskildene er olje og kull. Anlegget ble påbegynt i 1934, og har 10 turbiner og 13 aggregater. Operatør er Kutsbassenergo, og anlegget har 760 ansatte.

## Eksterne lenker
* Kutsbassenergo – beskrivelse av kraftvreket.
* Kutsbassenergo, Årsrapport 2008 – side 24.
Kirisji gasskraftverk

**Kirisji gasskraftverk** er et varmekraftverk med en installert produksjonskapasitet på 2595 MW, beliggende i byen Kirisji i Leningrad oblast, i det vestlige Russland. Brenselskilden er naturgass. Anlegget ble påbegynt i 1965. Operatør er Kutsbassenergo, og anlegget har 998 ansatte.

## Eksterne lenker
* OGK-6 – beskrivelse av kraftvreket.
Didrik Solli-Tangen

**Didrik Solli-Tangen** (født 1987) er en norsk sanger (tenor). Solli-Tangen fikk sitt nasjonale gjennombrudd da han vant Melodi Grand Prix 2010 med låten «My Heart Is Yours», skrevet av Hanne Sørvaag og Fredrik Kempe. Han har siden deltatt i en rekke underholdningsprogrammer i norsk fjernsyn, blant andre *[[Stjernekamp]]* på NRK høsten 2017 og senest i Melodi Grand Prix 2020. I desember 2021 vant han den andre sesongen av NRK-konkurransen *[[Maskorama]]*, utkledd som «Snømonsteret».

## Bakgrunn
Didrik Solli-Tangen vokste opp på tettstedet Heistad i Porsgrunn kommune. Hans yngre bror Emil Solli-Tangen er også sanger.

Han er utdannet opersanger blant annet fra Barratt Due musikkinsitutt. Solli-Tangen studerte klassisk sang ved Barratt Due musikkinstitutt i Oslo, hvor han også ble venn med Alexander Rybak.

## Musikalsk virke
Han gjorde seg bemerket som operasanger i USA i 2009. I 2010 var Didrik Solli-Tangen en av deltagerne i Melodi Grand Prix med låten «My Heart Is Yours». Den 23. januar 2010 gikk Didrik Solli-Tangen, sammen med A1, videre fra delfinalen i Skien til finalen i Oslo Spektrum.  Der vant han og representerte dermed Norge i Eurovision Song Contest 2010 på hjemmebane. I den internasjonale finalen ble han nummer 20 av 25.

Våren 2012 gikk Solli-Tangen til topps i kjendisutgaven av den norske realitykonkurransen *[[71° nord – Norges tøffeste kjendis|71° nord]]*. Høsten 2014 var han programleder for ''Skal vi danse'' sammen med Katrine Moholt. Høsten 2017 var han blant deltakerne i NRK-programmet *[[Stjernekamp]]*. Der ble han nummer to, etter Adam Douglas.

I 2020 deltok han på nytt i Melodi Grand Prix sammen med lillebroren Emil. De to deltok med låten «Out of Air».

I desember 2020 ga han også ut sitt første julalbum. Tittellåten «Det skal bli jul» ble A-listet på NRK P1. 

I 2021 var han med på den andre sesongen av *[[Maskorama (sesong 2)|Maskorama]]*, der han var «Snømonsteret». Solli-Tangen vant konkurransen som ble sendt på NRK lørdag 11. desember. Finalen ble sett av over 1,2 millioner seere.

## Diskografi
* *[[Guilty Pleasures (Didrik Solli-Tangen-album)|Guilty Pleasures]]* (Album, 2010)
*The Journey (Album, 2013)
*Hjem (Singel, 2020)
*Det skal bli Jul (Album, 2020)
*O Helga Natt (feat. Oslo Filharmoniske Kor ) (Singel, 2021) 

## Bildegalleri

Fil:Flickr - aktivioslo - Didrik Solli-Tangen på pressekonferanse etter første prøve (4).jpg|Didrik Solli-Tangen møter pressen før MGP 2010.



## Referanser


 


## Eksterne lenker
* 
* 
* 
* 
* Intervju med Didrik Solli-Tangen
Jerry Maguire

***Jerry Maguire*** er en amerikansk romantisk dramakomedie fra 1996, regissert og skrevet av Cameron Crowe. Tom Cruise, Cuba Gooding jr. og Renée Zellweger spiller hovedrollene. Filmen er inspirert av sportsagenten Leigh Steinberg, som også deltok i filmprosjektet. Den hadde kinopremiere i USA 13. desember 1996 og i Norge 28. februar 1997. Det amerikanske filminstituttet (AFI) har kåret filmen til tidenes 100. beste kjærlighetsfilm fra USA.

Filmen fikk god kritikk, blant annet for skuespill og manus. Den ble også en kinosuksess og tjente over 273 millioner dollar i billettinntekter på verdensbasis. Gooding jr. vant Oscar for beste mannlige birolle for sin rolleskildring. Filmen ble også nominert til Oscar-priser for beste film, beste mannlige hovedrolle (Cruise), beste originalmanus (Crowe) og beste filmklipp (Hutshing). *Jerry Maguire* ble også nominert til tre Golden Globes, og Cruse vant for beste mannlige hovedrolle.

## Handling

Sportsagenten Jerry Maguire (Tom Cruise) får sparken og bestemmer seg for å starte sitt eget firma. Den eneste som blir med når han slutter er den sjenerte assistenten Dorothy Boyd (Renée Zellweger). Den eneste idrettsmannen som ønsker å beholde Jerry som agent er den lovende fotballspilleren Rod Tidwell (Cuba Gooding jr.). Sammen må de kjempe mot vinden for å klare seg som et nyetablert agentfirma.

## Medvirkende
*Tom Cruise som Jerry Maguire
*Renée Zellweger som Dorothy Boyd
*Cuba Gooding jr. som Rod Tidwell
*Kelly Preston som Avery Bishop
*Jerry O'Connell som Frank Cushman
*Jay Mohr som Bob Sugar
*Bonnie Hunt som Laurel, Dorothys søster
*Regina King som Marcee Tidwell
*Jonathan Lipnicki som Ray Boyd
*Jeremy Suarez som Tyson Tidwell
*Todd Louiso som Chad the Nanny
*Mark Pellington som Bill Dooler
*Jared Jussim som Dicky Fox
*Beau Bridges som Matt Cushman
*Ingrid Beer som Anne-Louise
*Glenn Frey som Dennis Wilburn
*Mark Pellington  som Bill
*Drake Bell som Jesse Remo

## Referanser


## Eksterne lenker
*